open-index/open-wikipedia-markdown huggingface dataset:
নাঈম হাসান

**নাঈম হাসান** (জন্ম:২ ডিসেম্বর ২০০০) একজন বাংলাদেশী ক্রিকেটার। ২০১৫ সালের ১০ অক্টোবর ২০১৬-২০১৭ জাতীয় ক্রিকেট লিগে চট্টগ্রাম বিভাগের হয়ে ১ম শ্রেণীর ক্রিকেটে তার অভিষেক ঘটে।

## ঘরোয়া কর্মজীবন
২০১৭ সালের ২৭ নভেম্বর বাংলাদেশ প্রিমিয়ার লিগে এবং ২০১২ সালের ২৯ নভেম্বর চট্রগ্রাম ভাইকিংসের জন্য তিনি তার টি ২০ ম্যাচ  শুরু করেন। তিনি ২০১৭-১৮ ঢাকা প্রিমিয়ার ডিভিশন ক্রিকেট লিগে গাজী গ্রুপ ক্রিকেটারদের শীর্ষস্থানীয় উইকেট শিকারী ছিলেন এবং ১৬ ম্যাচে ২৩ টি উইকেট নেন।

২০১৮ সালের অক্টোবরে জাতীয় ক্রিকেট লিগ ২০১৮-১৯ চলাকালীন   ঢাকা বিভাগের বিপক্ষে প্রথম ইনিংসে তিনি ৮ উইকেট নেন।  ২০১৮-১৯ জাতীয় ক্রিকেট লিগের শীর্ষস্থানীয় উইকেট শিকারী হিসেবে তিনি ছয় ম্যাচে আটটি উইকেট শিকার করেন।
২০১১-১২ মৌসুমে ড্রাফ্টের পর, ২০১৮ সালের অক্টোবরে বাংলাদেশ প্রিমিয়ার লিগে চট্টগ্রাম ভাইকিংস দলের হয়ে তার বাংলাদেশ প্রিমিয়ার লিগে অভিষেক  হয়। 

## আন্তর্জাতিক কর্মজীবন
২০১৮ সালের অনূর্ধ্ব-১৯ ক্রিকেট বিশ্বকাপের জন্য ২০১৭ সালের ডিসেম্বরে তাকে বাংলাদেশ অনূর্ধ্ব-১৯ ক্রিকেট দলে ডাকা হয়। পরের মাসে শ্রীলঙ্কার বিপক্ষে এক টেস্ট সিরিজের জন্য বাংলাদেশ দলে তার নাম ঘোষণা করেন, কিন্তু তিনি খেলেননি।

আগস্ট ২০১৮ সালের এশিয়া কাপের আগে বাংলাদেশের জন্য ৩১ সদস্যর প্রাথমিক স্কোয়াড ঘোষণা করা হয় যার মধ্যে তিনিও ছিলেন। ২০১৮ সালের নভেম্বরে ওয়েস্ট ইন্ডিজের বিপক্ষে টেস্ট সিরিজের জন্য তিনি আবারো টেস্ট ক্রিকেটে ডাক পান। ২২ নভেম্বর ২০১৮সালে ওয়েস্ট ইন্ডিজের বিরুদ্ধে তার টেস্ট অভিষেক ঘটে।
অভিষেক ম্যাচেই ৫ উইকেট শিকার করেন তিনি।

## আরো দেখুন
* টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটারদের তালিকা

## তথ্যসূত্র

## বহিঃসংযোগ
* 

বিষয়শ্রেণী:২০০০-এ জন্ম
বিষয়শ্রেণী:বাংলাদেশী ক্রিকেটার
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:প্রিমিয়ার বিশ্ববিদ্যালয়ের শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:চট্টগ্রাম বিভাগের ক্রিকেটার
বিষয়শ্রেণী:চট্টগ্রাম চ্যালেঞ্জার্সের ক্রিকেটার
বিষয়শ্রেণী:গাজী গ্রুপের ক্রিকেটার
বিষয়শ্রেণী:প্রাইম ব্যাংক ক্রিকেট ক্লাবের ক্রিকেটার
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:চট্টগ্রাম বিভাগ থেকে আগত ক্রিকেটার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
কালিয়াচক ২ সমষ্টি উন্নয়ন ব্লক

**কালিয়াচক ২ সমষ্টি উন্নয়ণ ব্লক** হল ভারতের পশ্চিমবঙ্গ রাজ্যের মালদা জেলার মালদা সদর মহকুমা এর একটি ব্লক। ব্লকটির সদর দপ্তর মোথাবাড়ি।

## ভূগোল
কালিয়াচক ২ সমষ্টি উন্নয়ন ব্লক  দ্রাঘিমাংশ এ অবস্থিত। কালিয়াচক ২ সমষ্টি উন্নয়ণ ব্লক মোট ২০৯.১০৭ বর্গকিলোমিটার এলাকা জুড়ে বিস্তৃত। 

### গ্রাম পঞ্চায়েত
কালিয়াচক ২ ব্লকের গ্রামীণ এলাকা যেমন নয়টি গ্রাম পঞ্চায়েতের অন্তর্ভুক্ত বঙ্গিতোলা, রাজনগর, উত্তর লক্ষ্মীপুর, গঙ্গপ্রসাদ, রতবাড়ী, উত্তর পঞ্চানন্দপুর -২, হামিদপুর, উত্তর পঞ্চানন্দপুর ১ এবং মোথাবাড়ি।

## জনপরিসংখ্যান
২০১১ সালের জনগণনা অনুসারে, কালিয়াচক ২ সমষ্টি উন্নয়ন ব্লকের জনসংখ্যা ২১০,১০৫। এর মধ্যে ২০৬,২৬৭ জন গ্রাম্য বাসিন্দা ও ৩,৮৩৮ জন শহুরে বাসিন্দা। এবং ১০৭,৫৫৩ জন পুরুষ ও ১০২,৫৫২ জন মহিলা।

## সাক্ষরতা
২০১১ সালের জনগণনা অনুসারে কালিয়াচক ২ ব্লকের ২১০,১০৫ জনের মধ্যে ১১৪,১১৩ জন সাক্ষর। তার মধ্যে ৬২,৭০১ জন পুরুষ ও ৫১,৩৩০ জন মহিলা।

## তথ্যসূত্র

বিষয়শ্রেণী:মালদহ জেলার সমষ্টি উন্নয়ন ব্লক
রোল্যান্ড বিউমন্ট

**রোল্যান্ড বিউমন্ট** (; জন্ম: ৪ ফেব্রুয়ারি, ১৮৮৪ - মৃত্যু: ২৫ মে, ১৯৫৮) নাটাল প্রদেশের নিউক্যাসল এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করে গেছেন। দলে তিনি মূলতঃ ডানহাতি মাঝারিসারির ব্যাটসম্যানের দায়িত্ব পালন করতেন। সমগ্র খেলোয়াড়ী জীবনে পাঁচ টেস্টে অংশগ্রহণের সুযোগ ঘটে তার। এছাড়াও ডানহাতে বোলিংয়ে সবিশেষ দক্ষতা দেখিয়েছেন।

## খেলোয়াড়ী জীবন
দক্ষিণ আফ্রিকার হিলটন কলেজের ছাত্র ছিলেন। মাঝারিসারির ব্যাটসম্যান হিসেবে খেলার পাশাপাশি সুন্দর ফিল্ডিংয়ে সকলের মনোযোগ আকর্ষণ করেন। ১৯০৮ থেকে ১৯১৪ সময়কালে প্রথম-শ্রেণীর ক্রিকেটে অংশ নেন। ৩২টি প্রথম-শ্রেণীর খেলার অধিকাংশই ১৯১২ সালে গ্রীষ্মের ভেজা আবহাওয়ায় দক্ষিণ আফ্রিকার সদস্যরূপে ইংল্যান্ড সফরে খেলেছিলেন রোল্যান্ড বিউমন্ট।

ওয়ান্ডারার্সের পক্ষে সর্বপ্রথম গুরুত্বপূর্ণ খেলায় অবদান রাখেন। জোহেন্সবার্গভিত্তিক ক্লাবটি এস.জে. স্নুক ও এ.ডব্লিউ. নোর্সের ন্যায় তারকা খেলোয়াড় সমৃদ্ধ দক্ষিণ আফ্রিকার বাদ-বাকী একাদশের সাথে ড্র করতে সক্ষমতা দেখায়। এছাড়াও তিনি ট্রান্সভালের পক্ষে ছয়বার এবং দক্ষিণ আফ্রিকার টেস্ট দলের সদস্যরূপে ইংল্যান্ড ও অস্ট্রেলিয়ার বিপক্ষে পাঁচ টেস্টে অংশ নেন। চাপমুক্ত অবস্থায় ব্যাটিং করেন যা তার সহজাত প্রবৃত্তি ছিল। কিন্তু অনেকগুলো খেলায় স্বীয় প্রতিভার স্বাক্ষর রাখতে ব্যর্থ হয়েছেন।

একমাত্র প্রথম-শ্রেণীর সেঞ্চুরিটি করেন ১২১ রানের। নভেম্বর, ১৯১৩ সালে জোহেন্সবার্গে ট্রান্সভালের অধিনায়কত্বকালীন দুইদিনের খেলায় পি.ডব্লিউ. শেরওয়েল একাদশের বিপক্ষে এ সাফল্য পান। তবে বাদ-বাকী প্রথম-শ্রেণীর খেলাগুলোয় কেবলমাত্র ছয়বার পঞ্চাশ বা তদূর্ধ্ব রান সংগ্রহ করতে পেরেছেন।

## আন্তর্জাতিক ক্রিকেট
সমগ্র খেলোয়াড়ী জীবনে পাঁচ টেস্টে অংশ নিতে পেরেছেন। ২৭ মে, ১৯১২ তারিখে টেস্ট অভিষেক ঘটে রোল্যান্ড বিউমন্টের। টেস্টে তিনি সর্বোচ্চ রান করেন ৩১। ১৯১২ সালের ত্রি-দেশীয় প্রতিযোগিতায় অস্ট্রেলিয়ার বিপক্ষে ওল্ড ট্রাফোর্ডে এ সংগ্রহটি করতে পেরেছিলেন।

## ব্যক্তিগত জীবন
১৯২০-এর দশকে ত্রিনিদাদে তৈল প্রতিষ্ঠান তদারকী করতেন। উপার্জিত লভ্যাংশ থেকে বিউমন্ট কাপে ব্যয় করেন। ঐ প্রতিযোগিতায় উত্তর ত্রিনিদাদ বনাম দক্ষিণ ত্রিনিদাদের মধ্যকার খেলাটি ১৯২৫-২৬ মৌসুমের শুরুতে আয়োজন করা হয়।

২৫ মে, ১৯৫৮ তারিখে ৭৪ বছর বয়সে ডারবানের বিরিয়া এলাকায় তার দেহাবসান ঘটে। কিন্তু, তার মৃত্যুর কোন সংবাদ উইজডেনে প্রকাশিত হয়নি।

## তথ্যসূত্র

## আরও দেখুন
* টমি ওয়ার্ড
* ফিশ মার্কহাম
* ১৯১২ ত্রি-দেশীয় প্রতিযোগিতা
* টেস্ট ক্রিকেটে হ্যাট্রিকের তালিকা
* দক্ষিণ আফ্রিকান টেস্ট ক্রিকেটারদের তালিকা

## বহিঃসংযোগ
* 
* 

## গ্রন্থপঞ্জী
* *World Cricketers - A Biographical Dictionary* by Christopher Martin-Jenkins, published by Oxford University Press (1996)
* *The Wisden Book of Test Cricket, Volume 1 (1877-1977)* compiled and edited by Bill Frindall, published by Headline Book Publishing (1995)
* *Who's Who of Cricketers* by Philip Bailey, Philip Thorn & Peter Wynne-Thomas, published by Hamlyn (1993)

বিষয়শ্রেণী:১৮৮৪-এ জন্ম
বিষয়শ্রেণী:১৯৫৮-এ মৃত্যু
বিষয়শ্রেণী:গটেংয়ের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
মণিহার

**মণিহার সিনেমা হল** (বা সংক্ষেপে **মনিহার**) যশোর জেলায় অবস্থিত বাংলাদেশের বৃহত্তম সিনেমা হল। ১৯৮৩ সালের ৮ ডিসেম্বর এটি প্রতিষ্ঠিত হয়। আধুনিক স্থাপত্যশৈলীর জন্য প্রতিষ্ঠার অল্প সময়ের মধ্যেই সিনেমা হলটি খ্যাতি অর্জন করে। জাপান, কোরিয়া, আফ্রিকা, অস্ট্রেলিয়া, রাশিয়া, ইংল্যান্ড প্রভৃতি দেশ থেকে চলচ্চিত্রপ্রেমীরা মণিহারে আসতেন চলচ্চিত্র দেখার জন্য। বাংলাদেশি চলচ্চিত্র শিল্পে মণিহার একটি গুরুত্বপূর্ণ প্রভাব বিস্তার করে।

## ইতিহাস

মণিহার সিনেমা হল প্রতিষ্ঠিত হয় ১৯৮৩ সালের ৮ ডিসেম্বর। এর নকশা করেন কাজী মোহাম্মদ হানিফ। এই সিনেমা হলটি একসময় ঢালিউডের অন্যতম প্রধান কেন্দ্র হিসেবে বিবেচিত হতো। তৎকালে বাংলাদেশের অধিকাংশ চলচ্চিত্রের উদ্বোধনী প্রদর্শনী হতো মণিহারে। উদ্বোধনের পর মণিহারে প্রথম প্রদর্শিত হয় দেওয়ান নজরুল পরিচালিত, সোহেল রানা ও সুচরিতা অভিনীত চলচ্চিত্র জনি।

### বর্তমান অবস্থা
২০১২ সালের ২২ জুলাই প্রথমবারের মতো মণিহার সিনেমা হল বন্ধ হয়ে যায়। এলাকায় সন্ত্রাসীদের হামলা ও চাঁদাবাজির জন্যই সিনেমা হলটি বন্ধ করে দেওয়া হয়। পরবর্তীতে ২০ দিন পর প্রশাসনিক নিরাপত্তা নিশ্চিত করায় এবং কর্মচারীদের দুর্দশার কথা বিবেচনায় সিনেমা হলটি পুনরায় চালু করা হয়। যদিও হলটির অবস্থার কোনো পরিবর্তন হয়নি। সম্প্রতি হলটির অর্থনৈতিক অবস্থার আরো অবনতি হয়েছে। পূর্বে হলটিতে ১০০ জন কর্মচারী কাজ করলেও বর্তমানে ৪০ জন কর্মচারী কাজ করেন। পাশাপাশি মণিহারকে ঘিরে গড়ে ওঠা আরো অসংখ্য ব্যবসাপ্রতিষ্ঠানও ঝুঁকিতে রয়েছে। ক্রমাগত লোকসানের কারণে মালিকপক্ষ ২০২৫ সালের সেপ্টেম্বরে সিনেমা হলটি আবারও বন্ধ করে দেওয়ার ঘোষণা দেয়।

## বিশেষত্ব

৪ বিঘা জমির ওপর প্রতিষ্ঠিত সিনেমা হলটির আসন সংখ্যা ১,৪৩০। শিল্পী এসএম সুলতানের তত্ত্বাবধানে হলটির নির্মাণ পরবর্তী সাজসজ্জার কাজ সম্পন্ন হয়। হলটিতে ঢালিউডের চলচ্চিত্রের পাশাপাশি হলিউড ও বাংলাদেশ-ভারতের যৌথ প্রযোজনায় পরিচালিত চলচ্চিত্র প্রদর্শিত হয়। সিনেমা হল ভবনের চতুর্থ তলায় অবস্থিত হলটি সম্পূর্ণ শীতাতপ নিয়ন্ত্রিত। এছাড়া সিনেমা হল ভবনে একটি কমিউনিটি সেন্টার, একটি আবাসিক হোটেল ও প্রায় ৪০টি দোকান রয়েছে। বর্তমানে মণিহারে ৪০ জন কর্মচারী কর্মরত আছেন।

## তথ্যসূত্র

## বহিঃসংযোগ
* 
* 

বিষয়শ্রেণী:যশোরের ভবন ও স্থাপনা
বিষয়শ্রেণী:১৯৮৩-এ বাংলাদেশে প্রতিষ্ঠিত
বিষয়শ্রেণী:বাংলাদেশের প্রেক্ষাগৃহ
বিষয়শ্রেণী:যশোর জেলা
ডিব্রুগড় রেলওয়ে স্টেশন

**ডিব্রুগড় রেল স্টেশন**টি লামডিং-ডিব্রুগড় রেলপথের একটি রেলওয়ে জংশন স্টেশন। এটি ভারতের আসাম রাজ্যের ডিব্রুগড় জেলায় অবস্থিত। রেল স্টেশনটি ডিব্রুগড় শহর এবং পার্শ্ববর্তী এলাকায় রেল পরিষেবা প্রদান করে। ডিব্রুগড় রেলওয়ে স্টেশন (ডিবিআরএইচ) ডিব্রুগড় টাউন রেলওয়ে স্টেশন (ডি.আই.আর.টি.) এর পরে ঐতিহাসিক শহর ডিব্রুগড়ের দ্বিতীয় রেলওয়ে স্টেশন।

## সংক্ষিপ্ত বিবরণ
*শহুরে ইতিহাস: একটি কেস স্টাডি* দীপালি বড়ুয়া তার বইয়ে লিখেছেন: "ডিগ্রুগড়কে ১৮৪০ সালে জেলা সদর দপ্তর করা হয়েছিল। কিন্তু এটি কেবল কৌশলগত গুরুত্বের জন্য নয় যে এটি শীঘ্রই এত গুরুত্বপূর্ণ হয়ে ওঠে। আসামের ব্রিটিশদের সবচেয়ে বড় স্বার্থ ছিল ১৮২৩ সালের গোড়ার দিকে আধুনিক সৈদি অঞ্চলে ব্রিটিশরা চা চাষ শুরু করেছিল। এটি ডিব্রুগড়ের পূর্ব দিকে ২০ মাইল দূরে চাবুয়ায় ছিল, ব্রিটিশরা সেখানে আদিবাসী উদ্ভিদগুলির সাথে চা চাষের মাধ্যমে তাদের প্রথম পরীক্ষা দিয়েছিল। খুব শীঘ্রই ডিব্রুগড় শহরের নিকটবর্তী এলাকায় তেল ও কয়লা আবিষ্কার করা হয়। ১৮৮২ সালে ডিগবোইতে তেল আবিষ্কৃত হয় এবং ১৮৭৬ সালে মার্গারিটাতে কয়লা পাওয়া যায়। এগুলি ব্যাপকভাবে শিল্প, বাণিজ্যিক ও প্রশাসনিক কর্মকাণ্ড কেন্দ্র হিসেবে ডিব্রুগড়ের গুরুত্বকে উন্নত করেছে। "

## ইতিহাস
১৮৮৩ সালের ১৬ জুলাই যাত্রাবাড়ীর যাত্রা শুরু করে ডিব্ররগড় স্টিমার ঘাট থেকে মকুম পর্যন্ত ১০০০ মিলিমিটার প্রশস্ত মিটারগেজ লাইন খোলা হয়।

১৯০৩ সালে চট্টগ্রাম থেকে লামডিং পর্যন্ত আসাম বেঙ্গল রেলওয়ে দ্বারা নির্মিত মিটার গেজ রেলপথকে ডিব্রুগড়-সাদিয়া লাইনের দ্বারা তিনশুকিয়া পর্যন্ত সম্প্রসারিত করা হয়েছিল।

লামডিং-ডিব্রুগড় রেলপথের  মিটার গেজ থেকে  ১৬৭৬ মিলিমিটার চওড়া ব্রডগেজ রূপান্তরের প্রকল্পটি ১৯৯৭ সালের শেষের দিকে সম্পন্ন হয়েছিল।
### নতুন স্টেশন
১৩ ডিসেম্বর ২০০৯ সালে বনপুরের নতুন স্টেশনের যাত্রা শুরু হয়।

## ডিব্রুগড়-কন্যাকুমারী বিবেক এক্সপ্রেস
২০১১ সালে চালু ডিব্রুগড়-কন্যাকুমারী বিবেক এক্সপ্রেস, ভারতের একটি দীর্ঘতম যাত্রাপথের  ট্রেন বা রেল পরিষেবা। আসাম, পশ্চিমবঙ্গ, ওড়িশা, অন্ধ্রপ্রদেশ, কেরালা ও তামিলনাড়ু রাজ্যের মধ্য দিয়ে ৮২ ঘণ্টায় ট্রেনটি  যাত্রপথ অতিক্রম করে।

## বগীবিল সেতু
বগীবিল দলং বা বগীবিল সেতু (অসমীয়া: বগীবিল দলং) অসমের ডিব্রুগড় জেলার বগীবিল নামক স্থানে অবস্থিত। এইটি অসমের ব্রহ্মপুত্র নদীর চতুর্থ সেতু। ১৯৯৭ সনের ২২ জানুয়ারি তারিখে ব্রহ্মপুত্র নদীর উত্তর পারে অবস্থিত সিসিবরগাওয়ের কুলাজান নামক স্থানে তৎকালীন প্রধানমন্ত্রী এস.ডি.দেবগৌড়া ইহার আধারশীলা নির্মাণ করেছিলেন। বগীবিল সেতু দোতালা বিশিষ্ট সেতু । ইহা রেল ও গাড়ি চলাচলের জন্য উপযোগী। ২০০২ সনে প্রধামন্ত্রী অটল বিহারী বাজপেয়ী বগীবিল সেতু নির্মাণের কার্য আরম্ভ করেছিলেন। বগীবিল সেতুর নির্মাণ কার্য এখনও সম্পূর্ণ হয় নাই। বগীবিল ভারতের সবচেয়ে দীর্ঘতম সেতু।

## তথ্যসূত্র

বিষয়শ্রেণী:ডিব্রুগড় জেলার রেলওয়ে স্টেশন
বিষয়শ্রেণী:আসামের রেলওয়ে স্টেশন
বিষয়শ্রেণী:তিনসুকিয়া রেলওয়ে বিভাগ
বিষয়শ্রেণী:১৮৮৩-এ চালু রেলওয়ে স্টেশন
বিষয়শ্রেণী:১৮৮৩-এ ভারতে চালু রেলওয়ে স্টেশন
দিলজিৎ দোসাঞ্ঝ

**দিলজিৎ দোসাঞ্ঝ** (, , ; জন্ম: ৬ জানুয়ারি ১৯৮৪) একজন ভারতীয় পাঞ্জাবি গায়ক, গীতিকার, অভিনেতা, চলচ্চিত্র প্রযোজক এবং টেলিভিশন ব্যক্তিত্ব। তিনি পাঞ্জাবি সংগীত, পাঞ্জাবি চলচ্চিত্র ও হিন্দি চলচ্চিত্র জগতে কাজ করেন। ২০২০ সালে দোসাঞ্ঝ বিলবোর্ডের *সোশাল ৫০* তালিকায় প্রবেশ করেন। তিনি কানাডিয়ান অ্যালবামস চার্ট, অফিশিয়াল চার্টস কোম্পানির ইউকে এশিয়ান চার্ট, নিউজিল্যান্ড হট সিঙ্গেলস-সহ বিভিন্ন সাংগীতিক তালিকায় স্থানলাভ করেছেন। তাঁর *[[জট্ট অ্যান্ড জুলিয়েট ২]]*, *[[পাঞ্জাব ১৯৮৪]]*, *[[সজ্জন সিংহ রংরূট]]*, *[[হোঁসলা রখ]]* ইত্যাদি চলচ্চিত্রগুলোকে পাঞ্জাবি সিনেমার ইতিহাসে সর্বাধিক ব্যবসাসফল ছবির মধ্যে গণ্য করা হয়। ২০১৬ সালে তিনি উড়তা পাঞ্জাব চলচ্চিত্রের জন্য শ্রেষ্ঠ নবাগত অভিনেতা বিভাগে ফিল্মফেয়ার পুরস্কার জেতেন।

## ব্যক্তিগত জীবন
দিলজিৎ ১৯৮৪ সালের ৬ জানুয়ারি জলন্ধরে জন্ম গ্ৰহণ করেন। তার পিতার নাম বল বিন্দর সিংহ এবং মাতার নাম সুখবিন্দর কৌর।
## কর্মজীবন
দিলজিৎ পাঞ্জাবি গায়ক, অভিনেতা, এবং প্রযোজক। তিনি পাঞ্জাবি চলচ্চিত্র, হিন্দি চলচ্চিত্রে কাজ করেন। এছাড়াও তিনি অন্যতম গুরুত্বপূর্ণ টেলিভিশন ব্যক্তিত্ব।
 
## দিলজিৎ এর বিরুদ্ধে

দিলজিতের কয়েকটি গানে মাদকদ্রব্য বিষয়ে উল্লেখ আছে বলে তার বিরুদ্ধে আইনি পদক্ষেপ নিচ্ছেন চণ্ডীগড়ের একজন অধ্যাপক। 'পাতিয়ালা পেগ' 'পাঁচতারা ঠেক' ইত্যাদি গানে মাদকদ্রব্যের উল্লেখ রয়েছে বলে অভিযোগ। যে গানগুলিতে মাদকদ্রব্যের উল্লেখ আছে তাতে নিষেধাজ্ঞা যেন দেওয়া হয় সেজন্য আদালতের কাছে আবেদন করেছেন জনৈক অধ্যাপক। সূত্র: আনন্দ প্লাস, আনন্দবাজার পত্রিকা,২ জানুয়ারি ২০২৫ পৃ. ৬

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:পাঞ্জাবি ভাষার গায়ক
বিষয়শ্রেণী:ভারতীয় শিখ
বিষয়শ্রেণী:শ্রেষ্ঠ নবাগত অভিনেতা বিভাগে ফিল্মফেয়ার পুরস্কার বিজয়ী
বিষয়শ্রেণী:পাঞ্জাব, ভারতের অভিনেতা
বিষয়শ্রেণী:পাঞ্জাবি চলচ্চিত্র অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:ভারতীয় পপ-লোক সঙ্গীতশিল্পী
বিষয়শ্রেণী:ভারতীয় কণ্ঠাভিনেতা
বিষয়শ্রেণী:পাঞ্জাব, ভারতের সঙ্গীতশিল্পী
বিষয়শ্রেণী:পাঞ্জাবি ভাষার সঙ্গীতশিল্পী
বিষয়শ্রেণী:পাঞ্জাবি সঙ্গীত
বিষয়শ্রেণী:১৯৮৪-এ জন্ম
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
বিষয়শ্রেণী:শ্রেষ্ঠ কৌতুকাভিনয়শিল্পী বিভাগে জি সিনে পুরস্কার বিজয়ী
বিষয়শ্রেণী:জলন্ধর জেলার ব্যক্তি
বিষয়শ্রেণী:২১শ শতাব্দীর ভারতীয় গায়ক
গুগল হোম

**গুগল হোম** হল স্মার্ট স্পিকার'এর একটি ব্রান্ড, যেটি জনপ্রিয় টেক ভিত্তিক কম্পানী গুগল দ্বারা উন্নীত। যন্ত্রটির প্রথম ঘোষণা আসে, ২০১৬ সালের মে মাসে এবং ২০১৬ সালের নভেম্বর মাসে প্রথম মার্কিন যুক্তরাষ্ট্রের বাজারে ছাড়া হয়, যদিও ২০১৭ সালের মধ্যে পর্যায়ক্রমে বহিঃবিশ্বের বিভিন্ন দেশের বাজারে ছাড়া হয়।

গুগল হোম স্পিকার, তার ব্যবহারকারীকে  ধ্বনিত আদেশ বা  মুখের ভাষায় আদেশ প্রদানের অধিকার প্রদান করে, যাতে করে গুগলের বুদ্ধিমান ব্যক্তিগত সহকারী, যাকে গুগল এসিস্টেন্ট'ও বলা হয়ে থাকে, এর মাধ্যমে পরিসেবাগুলোর সাথে যোগাযোগ করতে পারে। যেগুলোতে অনেক ধরনের সেবা অন্তভুক্ত, সেগুলো মূলত গৃহস্থালী এবং তৃতীয় পক্ষের'ও হতে পারে, যেগুলো একজন ব্যবহারকারীকে গান শুনতে, ভিডিও অথবা ছবির প্লে-ব্যাক (প্লে-ব্যাক; পূর্বে রেকর্ডকৃত বা তোলা ভিডিও এবং ছবির পুনরায় প্রতিলিপি) নিয়ন্ত্রণ করতে, অথবা সম্পূর্নরুপে ভয়েস বার্তার মাধ্যমে সর্বশেষ সংবাদ পাওয়া যায়। এছাড়াও গুগল হোম যন্ত্রগুলিতে বা ডিভাইস গুগুলোতে হোম অটোমেশন বা স্মার্ট হোম প্রযুক্তি সমর্থন করে, যেটি একজন ব্যবহারকারীকে তার কন্ঠস্বর দ্বারা বিভিন্ন বিভিন্ন স্মার্ট হোম অ্যাপলিকেশন ব্যবহার করার সুবিধা প্রদান করেছে। কয়েকটি গুগল হোম বাসগৃহের আলাদা আলাদা রুম বা কক্ষে গানের প্লে-ব্যাকের সামজ্যস্ববিধানের জন্যও রাখা যেতে পারে। ২০১৭ সালের এপ্রিল মাসের নতুন  সাম্প্রতিকতম সংযোজনে, নতুন করে মাল্টি-ইউজার নামক একটি সুবিধা যুক্ত করা হয়, যেটির মাধ্যমে যন্তটিকে সর্বোচ্চ ছয়জন পযন্ত তাদের নিজেস্ব কন্ঠস্বরদ্বারা নিয়ত্রন করার অধিকার প্রদান করে। ২০১৭ সালের মে মাসে, গুগল তাদের গুগল হোমের জন্য কয়েকটি নতুন কার্যকারীতা ঘোষণা করে, যেগুলোর মধ্যে: কানাডা এবং কানাডাজুড়ে ফ্রী হ্যান্ডস-ফ্রী ফোন কলিং নামক সুবিধা অন্যতম; পূর্ব নির্ধারিত ইভেন্ট সমূহকে সামনে রেখে কিছু স্বক্রিয় নতুন হালনাগাদ বা কার্যকারীতা আসছে; মোবাইল ডিভাইস অথবা ক্রোমকাস্ট সংবলিত টেলিভিশন সমূহে চাক্ষুষ প্রতিক্রিয়া; ব্লুটুথ এর মাধ্যমে অডিও শোনা; এবং রিমাইন্ডার দেয়া এছাড়াও কেলেন্ডার-এ কোন কিছুর নিযুক্তি বা রিমাইন্ডার যোগ করার অধিকার প্রদান করা।

মূল পন্যটিতে বেলনাকার আকৃতি প্রদান করা হয়েছে, সাথে এর অবস্থানের চাক্ষুষ উপস্থাপনার জন্য বিভিন্ন রং সংবলিত এলইডি বাতি আছে। ২০১৭ সালের অক্টোবর মাসে, গুগল এই পন্যটির বিন্যাসে আরো দুটি সংস্করণ যোগ করে, সেগুলো হল গুগল মিনি এবং গুগল ম্যাক্স।

## তথ্যসূত্র

## আরো পড়ুন
* CNET Review (হোম)
* CNET Review (হোম মিনি)

## বহিঃসংযোগ
* 

বিষয়শ্রেণী:গুগল হার্ডওয়্যার
বিষয়শ্রেণী:২০১৬ সালে প্রবর্তিত হওয়া পন্য
বিষয়শ্রেণী:স্মার্ট স্পিকার
বিষয়শ্রেণী:২০১৭ সালে প্রবর্তিত হওয়া পন্য
বিষয়শ্রেণী:২০১৮-এ প্রবর্তিত পণ্য
রিফাত আমিন

**রিফাত আমিন** (জন্ম: ২১ এপ্রিল ১৯৫৩) হলেন বাংলাদেশের একজন রাজনীতিবিদ। তিনি নারী সংরক্ষিত আসনে বাংলাদেশ আওয়ামী লীগের হয়ে জাতীয় সংসদ সদস্য নির্বাচিত হন।

## আরও দেখুন
* ১০ম জাতীয় সংসদ নির্বাচন - ২০১৪
* বাংলাদেশের জাতীয় সংসদের সদস্যদের তালিকা

## তথ্যসূত্র

## বহিঃসংযোগ
* মাননীয় সংসদ সদস্য রিফাত আমিন  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:সাতক্ষীরা জেলার ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
কঙ্কাবতী দেবী

**কঙ্কাবতী দেবী** (জন্ম: ১৯০৩ খ্রিষ্টাব্দ - মৃত্যু: ২১ জুন ১৯৩৯ খ্রিষ্টাব্দ) একজন গায়িকা এবং অভিনেত্রী ছিলেন। তিনিই প্রথম মহিলা স্নাতক যিনি বাংলা রঙ্গমঞ্চে
অবতীর্ণ হন। 

## প্রথম জীবন
কঙ্কাবতী দেবীর জন্ম হয় বিহারের মজঃফরপুরে। পিতা গঙ্গাধরপ্রসাদ সাহু ছিলেন সঙ্গীতরসিক। বাড়ির পরিবেশের প্রভাবে ছোটবেলা থেকে সঙ্গীতের প্রতি কঙ্কাবতীর আকর্ষণ দেখা দেয়। বেথুন কলেজে বি এ পড়বার সময় তিনি রবীন্দ্রনাথের সংস্পর্শে আসেন এবং জোড়াসাঁকো ঠাকুরবাড়িতে তার সাথে 'গৃহপ্রবেশ' নাটকের মাসির ভূমিকায় অভিনয় করে খ্যাতি অর্জন করেন। এম এ পড়বার সময় অসুস্থতার জন্য পড়াশোনায় ছেদ পড়ে এবং রঙ্গমঞ্চে যোগদানের সিদ্ধান্ত করেন।

## অভিনয় জীবন
শিশিরকুমার ভাদুড়ীর সাথে 'দিগ্বিজয়ী' নাটকে ভারত নারীর ভূমিকায় অভিনয় থেকে তার পেশাদারী অভিনয় জীবনের শুরু হয়। এরপর 'সীতা', 'যোগাযোগ', 'পল্লীসমাজ', 'টকী অফ টকীজ', 'চন্দ্রগুপ্ত' প্রভৃতি নাটকে শিশিরকুমারের সহঅভিনেত্রীরূপে অভিনয়জগতে খ্যাতি অর্জন করেন। ১৯৩০ খ্রীষ্টাব্দে শিশিরকুমারের দলের সাথে আমেরিকা যান। শিশিরকুমারের পরিচালিত কয়েকটি চলচ্চিত্রেও তিনি অভিনয় করেন।

'চাণক্য' চলচ্চিত্রটির কাজ সমাপ্ত হওয়ার আগেই ১৯৩৯ খ্রিষ্টাব্দের ২১ জুন কঙ্কাবতীর মৃত্যূ হয়।

## তথ্যসূত্র

## বহিঃসংযোগ

* আইএমডিবি তে কঙ্কাবতীর জীবনী

বিষয়শ্রেণী:১৯০৩-এ জন্ম
বিষয়শ্রেণী:১৯৩৯-এ মৃত্যু
বিষয়শ্রেণী:বাঙালি অভিনেত্রী
ইমরান খান (দ্ব্যর্থতা নিরসন)

**ইমরান খান** নামটি নিম্নোক্ত ব্যক্তিবর্গের ক্ষেত্রে প্রযোজ্য:

## ক্রীড়াব্যক্তিত্ব
### ক্রিকেটার
* ইমরান খান (জন্ম: ১৯৫২), প্রাক্তন পাকিস্তানি ক্রিকেট অধিনায়ক ও রাজনীতিবিদ
* ইমরান খান (দক্ষিণ আফ্রিকান টেস্ট ক্রিকেটার) (জন্ম: ১৯৮৪), দক্ষিণ আফ্রিকান টেস্ট ক্রিকেটার
* ইমরান খান (ক্রিকেটার, জানুয়ারি ১৯৮৪-এ জন্ম), নর্থ ওয়েস্টের দক্ষিণ আফ্রিকান ক্রিকেটার
* ইমরান খান (ক্রিকেটার, ১৯৬৩-এ জন্ম), কোয়েটার পাকিস্তানি ক্রিকেটার
* ইমরান খান (ক্রিকেটার, ১৯৭৩-এ জন্ম), এগ্রিকালচার ডেভেলপমেন্ট ব্যাঙ্ক অফ পাকিস্তানের পাকিস্তানি ক্রিকেটার
* ইমরান খান (ক্রিকেটার, ১৯৭৫-এ জন্ম), হায়দ্রাবাদ, করাচি দল ও পূর্ত দফতরের পাকিস্তানি ক্রিকেটার
* ইমরান খান (ক্রিকেটার, ১৯৮২-এ জন্ম), গুয়ানিজ ক্রিকেটার
* ইমরান খান (ক্রিকেটার, ১৯৮৪-এ জন্ম), ত্রিনিদাদীয় ক্রিকেটার
* ইমরান খান (ক্রিকেটার, ১৯৮৭-এ জন্ম), পাকিস্তানি টেস্ট ক্রিকেটার
* ইমরান খান (ক্রিকেটার, ১৯৮৮-এ জন্ম), পেশোয়ার প্যান্থারস দলের পাকিস্তানি ক্রিকেটার
* ইমরান খান (ক্রিকেটার, ১৯৯০-এ জন্ম), কোয়েটা ও কোয়েটা বিয়ারস দলের পাকিস্তানি ক্রিকেটার
* ইমরান খান (ক্রিকেটার, ১৯৯১-এ জন্ম), কোয়েটা বিয়ারস ও দেরা মুরাদ জামালি আইবেক্সেসের পাকিস্তানি ক্রিকেটার
* ইমরান খান (ক্রিকেটার, ১৯৯২-এ জন্ম), শ্রীলঙ্কান ক্রিকেটার
* ইমরান খান (ভারতীয় ক্রিকেটার) (জন্ম ১৯৭৩), ভারতীয় ক্রিকেটার

### অন্যান্য ক্রীড়াব্যক্তিত্ব
* ইমরান হাসান খান (জন্ম ১৯৮৩), ভারতীয় স্পোর্ট শুটার
* ইমরান খান (ফুটবলার) (জন্ম ১৯৯৪), ভারতীয় ফুটবল ডিফেন্ডার
* ইমরান খান (কিকবক্সার), ব্রিটিশ মুয়েই থাই কিকবক্সার

## অভিনেতা
* ইমরান খান (ভারতীয় অভিনেতা) (জন্ম ১৯৮৩), ভারতীয় অভিনেতা
* ইমরান খান (পাকিস্তানি অভিনেতা), পাকিস্তানি চলচ্চিত্র অভিনেতা
* ইমরান খান (টেলিভিশন অভিনেতা)

## গায়ক
* ইমরান খান (গায়ক) (জন্ম ১৯৮৪), পাকিস্তানি বংশোদ্ভূত ওলন্দাজ গায়ক

## অন্যান্য
* ইমরান খান (ওয়েব ডেভেলপার), ভারতীয় ওয়েব ডেভেলপার
* ইমরান খান্দ (জন্ম ১৯৬৪), ব্রিটিশ ব্যবসায়ী
* ইমরান খান নায়াজি (জন্ম ১৯৪৫), পাকিস্তানি আইনজ্ঞ
* ইমরান উল্লাহ খান (জন্ম ১৯৩২), অবসরপ্রাপ্ত পাকিস্তানি সেনানায়ক
* ইমরান খান (আইনজীবী) (জন্ম ১৯৬৪), স্টিফেন লরেন্সের পারিবারিক আইনজীবী

বিষয়শ্রেণী:ভারতীয় পুরুষ নাম
বিষয়শ্রেণী:পাকিস্তানি পুরুষ নাম
বিষয়শ্রেণী:পুরুষবাচক প্রদত্ত নাম
কিয়ারা আডবাণী

**আলিয়া আডবাণী** (জন্ম: ৩১ জুলাই ১৯৯১), যিনি পেশাগতভাবে **কিয়ারা আডবাণী** নামে পরিচিত, একজন ভারতীয় চলচ্চিত্র অভিনেত্রী। তিনি হিন্দি ও তেলুগু ভাষার চলচ্চিত্রে কাজ করেন। ২০১৪ সালের ফুগলি চলচ্চিত্রের মাধ্যমে অভিনয় শুরু করার পর তিনি দুইটি অত্যন্ত সফল চলচ্চিত্রে তারকা চরিত্রে কাজ করেন, যার একটি ক্রীড়া চলচ্চিত্র *[[এম.এস. ধোনি: দ্য আনটোল্ড স্টোরি]]* (২০১৬) এবং একটি পুরুষের বেপরোয়া প্রেমের গল্প নিয়ে নির্মিত *[[কবির সিং]]* (২০১৯)।

২০১৯ সালে রোমান্টিক ড্রামা কবির সিং এবং কমেডি ড্রামা গুড নিউজ সর্বাধিক আয়কারী হিন্দি চলচ্চিত্রগুলির মধ্যে দুটিতে অভিনয় করার জন্য আডবাণী ব্যাপক মনোযোগ পান। পরবর্তীতে, তিনি শ্রেষ্ঠ পার্শ্ব অভিনেত্রীর জন্য আইফা পুরস্কার জিতেন। ২০২১ *সালের* শেরশাহ চলচ্চিত্রে তার ভূমিকার মাধ্যমে এই সাফল্য অব্যাহত থাকে। যার জন্য তিনি ২০২২ সালের চলচ্চিত্র ভুল ভুলাইয়া ২, জুগ্জুগ জিয়ো এবং গোবিন্দ নাম মেরা চলচ্চিত্রে শ্রেষ্ঠ অভিনেত্রীর জন্য ফিল্মফেয়ার পুরস্কারের জন্য মনোনীত হন। তিনি ২০২৩ সালে অভিনেতা সিদ্ধার্থ মালহোত্রাকে বিয়ে করেছেন।

## প্রাথমিক জীবন
আলিয়া আডবাণী ১৯৯২ সালের ৩১শে জুলাই জন্মগ্রহণ করেন। তার পিতা জগদ্বীপ আডবাণীর এবং মাতা জেনেভিভে জাফরী। তার পিতা একজন ব্যবসায়ী। তার একজন ছোট ভাই রয়েছে, যার নাম মিশাল (জ. সেপ্টেম্বর ১৯৯৫)। কিয়ারার পিতা একজন সিন্ধী হিন্দু ব্যক্তি, এবং তার মা একজন ক্যাথলিক ধর্মালম্বী স্কটিশ, আইরিশ, পর্তুগিজ ও স্পেনীয় বংশোদ্ভূত ব্যক্তি।

## কর্মজীবন
আডবাণী পরিচালক কবির সাদনান্দ-এর নাট্যধর্মী *ফুগলী* চলচ্চিত্র দিয়ে নবীন মহিত মারওয়াহ, বিজেন্দ্র সিং, আরফি লাম্বা এবং জিমি শেরগিল-দের বিপরীতে কর্মজীবন শুরু করেন। চলচ্চিত্রটি মিশ্র প্রতিক্রিয়া অর্জন করে।

## চলচ্চিত্রের তালিকা
[thumb|right| আডবাণী ও [শাহিদ কাপুর *[[কবির সিং]]* প্রচারণায় ২০১৯]]

### ওয়েব ধারাবাহিক

### সঙ্গীত ভিডিও

## প্রশংসা

## আরও দেখুন
* ভারতীয় চলচ্চিত্র অভিনেত্রীদের তালিকা

## তথ্যসূত্র

## বহিঃসংযোগ

*
*
*
*

বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:ভারতীয় নারী মডেল
বিষয়শ্রেণী:সিন্ধি ব্যক্তি
বিষয়শ্রেণী:ভারতীয় হিন্দু
বিষয়শ্রেণী:স্কটিশ বংশোদ্ভূত ভারতীয় ব্যক্তি
বিষয়শ্রেণী:স্পেনীয় বংশোদ্ভূত ভারতীয় ব্যক্তি
বিষয়শ্রেণী:পর্তুগিজ বংশোদ্ভূত ভারতীয় ব্যক্তি
বিষয়শ্রেণী:আইরিশ বংশোদ্ভূত ভারতীয় ব্যক্তি
বিষয়শ্রেণী:তেলুগু জি সিনে পুরস্কার বিজয়ী
বিষয়শ্রেণী:১৯৯১-এ জন্ম
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
বিষয়শ্রেণী:ভারতীয় চলচ্চিত্রে ইউরোপীয় বংশোদ্ভূত অভিনেত্রী
বিষয়শ্রেণী:জয় হিন্দ কলেজের প্রাক্তন শিক্ষার্থী
বিষয়শ্রেণী:সিন্ধি অভিনেত্রী
অহম শর্মা

**অহম শর্মা**  হলেন একজন ইঞ্জিনিয়ার থেকে বনে যাওয়া ভারতীয় অভিনেতা যিনি ভারতের বিহার রাজ্যের, বড়হ থেকে এসেছেন। তার অভিনীত চলচ্চিত্র *১৯৬২ মাই কান্ট্রি ল্যান্ড*,৬৯তম কান চলচ্চিত্র উৎসব-এর মার্কে দু ফিল্ম-এর ব্যানারে অংশগ্রহণ করেন।

## কর্মজীবন
অহম শর্মা তার অভিনয় কর্মজীবন শুরু করেন এনডিটিভি মাধ্যমে প্রচারিত একটি টেলিভিশন সিরিজ দিয়ে যার নাম চান্দ কে পার চলো। লক্ষ্ণৌতে ধারণকৃত 'রেহান' নামের একটি কেন্দ্রীয় চরিত্রে অভিনয় করেন, যিনি ছিলেন একজন মধ্যবিত্ত বংশের যুবক।পিতার মৃত্যুর কারণে রেহান তার পরিবারের কাছ থেকে বিচ্ছিন্ন হয়ে পড়েছিল, যার কারণে তাকে তার মা গভীরভাবে বিরক্ত করে তোলে।

## চলচ্চিত্রতালিকা
;সিনেমা

;টেলিভিশ্ন মাধ্যম

;অন্যান্য ভূমিকায়/বিশেষ কলায়

## পুরস্কারসমূহ

## তথ্যসূত্র

## বহিঃসংযোগ

* 

বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:Male actors from Bihar
বিষয়শ্রেণী:১৯৮৯-এ জন্ম
বিষয়শ্রেণী:People from Bihar
বিষয়শ্রেণী:বিহারের অভিনেতা
বিষয়শ্রেণী:বিহারের ব্যক্তি
কালিয়াচক ৩ সমষ্টি উন্নয়ন ব্লক

**কালিয়াচক ৩ সমষ্টি উন্নয়ণ ব্লক** হল ভারতের পশ্চিমবঙ্গ রাজ্যের মালদা জেলার মালদা সদর মহকুমা এর একটি ব্লক। ব্লকটির সদর দপ্তর দারিয়াপুর। বৈষ্ণবনগর এবং কালিয়াচক থানা ব্লকটির কাজ করে।

## ভূগোল
কালিয়াচক ৩ সমষ্টি উন্নয়ন ব্লক  দ্রাঘিমাংশ এ অবস্থিত। কালিয়াচক ৩ সমষ্টি উন্নয়ণ ব্লক মোট ১২৭.৩৭ বর্গকিলোমিটার এলাকা জুড়ে বিস্তৃত।

### গ্রাম পঞ্চায়েত
কালিয়াচক ৩ ব্লকের গ্রামীণ এলাকা ১৪ টি গ্রাম পঞ্চায়েত নিয়ে গঠিত। আকন্দবাড়িয়া, ভগবানপুর, লক্ষ্মীপুর, বাখরাবাদ, চৈরিকান্তপুর, পরাদনপুর-সোভাপুর, বেদরবাড, গোলাপগঞ্জ, বৈষ্ণবনগর ১, কৃষ্ণপুর, সাহাবজপুর, বৈষ্ণবনগর ২, কুম্ভিরা, সাহাবানকাক।

## জনপরিসংখ্যান
২০১১ সালের জনগণনা অনুসারে, কালিয়াচক ৩ সমষ্টি উন্নয়ন ব্লকের জনসংখ্যা ৩৫৯,০৭১। এর মধ্যে ৩২৯,১৪৭ জন গ্রাম্য বাসিন্দা ও ৬,০৪৭ জন শহুরে বাসিন্দা। এবং ১৮৪,২১৩ জন পুরুষ ও ১৭৪,৮৫৮ জন মহিলা।

## সাক্ষরতা
২০১১ সালের জনগণনা অনুসারে কালিয়াচক ৩ ব্লকের ৩৫৯,০৭১ জনের মধ্যে ১৫৯,৭১২ জন সাক্ষর। তার মধ্যে ৯০,৮১৬ জন পুরুষ ও ৬৮,৮৯৬ জন মহিলা।

## তথ্যসূত্র

বিষয়শ্রেণী:মালদহ জেলার সমষ্টি উন্নয়ন ব্লক
নাবি তাজিমা

একজন জাপানি শতবর্ষী ব্যক্তি, যিনি ১১৭ বছর, ২৬০ দিন বয়সে, পৃথিবীর সবচেয়ে বয়স্ক হিসেবে স্বীকৃত জীবিত ব্যক্তি, যিনি একাধারে ১৯শ শতাব্দীতে জন্ম নিয়ে বেঁচে থাকা সর্বশেষ ব্যক্তি ছিলেন। এমনকি তিনি সবথেকে বয়স্ক হিসেবে স্বীকৃত জাপানী এবং এশীয় ব্যক্তিও ছিলেন।

## জীবনী
তাজিমা আরাকিতে জন্মগ্রহণ করেন, যা তৎকালীন কিকাইজিমা দ্বীপের পশ্চিমে অবস্থিত ওয়ান গ্রামে অবস্থিত ছিল। ২০০২ সালের ফেব্রুয়ারি মাস থেকে, তিনি *কাগোশিমার কিকাইয়ে* অবস্থিত "কিকাইয়েন" (喜界園) নামের একটি নার্সিং হোমে বাস করতে শুরু করেন।

কিছু সূত্র অনুযায়ী, তাজিমার স্বামী, টমিনিশি তাজিমা (田島 富二子) ১৯৯১ সালে ৯৫ বছর বয়সে মারা যান, তবে সম্ভাব্য আরো কিছু সূত্রানুযায়ী ১৯৯২ বা ১৯৯৩ সালে তিনি মৃত্যুবরণ করেন বলেও জানা যায়। তার নয় সন্তান (সাত ছেলে ও দুই মেয়ে) রয়েছে। ২০১১ সালের সেপ্টেম্বর অনুযায়ী, তাজিমার ২৮জন নাতিনাতনী, ৫৬জন প্রপৌত্র-প্রপৌত্রী এবং ৩৫জন প্র-প্রপৌত্র-প্রপৌত্রী ছিল। ২০১৫ সালের সেপ্টেম্বর অনুসারে, তার প্র-প্র-প্র-প্রপৌত্র-প্রপৌত্রী সহ ১৪০জনের অধিক সন্তানসন্ততি ছিল। যা সেপ্টেম্বর ২০১৭-তে বেড়ে দাঁড়ায় প্রায় ১৬০ জনে।

## দীর্ঘজীবিতা
২০১১ সালের ২৭ সেপ্টেম্বর, ১১৫ বছর বয়েসী একজন বেনামী নারী যিনি টোকিওতে বসবাস করতেন তার মৃত্যুতে তাজিমা জাপানের সবচেয়ে প্রবীণ ব্যক্তি হিসেবে পরিণত হন। ১৫ সেপ্টেম্বর ২০১৭ সালে, ১১৭বছর বয়েসী একজন জ্যামাইকার নাগরিক ভায়োলেট ব্রাউনের মৃত্যুতে, তাজিমা বিশ্বের প্রাচীনতম জীবিত ব্যক্তি হয়ে ওঠেন এবং ১৯শ শতকে জন্মগ্রহণকারী সর্বশেষ ব্যক্তি হিসেবে পরিগণিত হন। ২২ মার্চ, ২০১৮ সালে, নাবি তাজিমা পৃথিবীর ইতিহাসে চতুর্থ দীর্ঘজীবী ব্যক্তি হয়ে উঠেন।

গভীর ঘুম ও স্বাস্থ্যকর খাদ্য গ্রহণকে তিনি তার দীর্ঘায়ুর কারণ হিসেবে উল্লেখ করেন।
## পরলোক গমন
তাজিমা ২১ এপ্রিল ২০১৮ সালে কাগোশিমা প্রিফেকচারের কিকাই শহরে ১১৭ বছর ২৬০ দিন বয়সে মৃত্যুবরণ করেন। তাজিমার মৃত্যুর পর, জাপানের ইয়োকোহামার বাসিন্দা চিয়ো মিয়াকো বিশ্বের বর্তমান জীবিত সর্বাধিক বয়স্ক ব্যক্তির মর্যাদা লাভ করেন। তার মৃত্যুর খবর আন্তর্জাতিক গণমাধ্যমে প্রকাশিত হয়। এবিসি নিউজ তাকে একজন প্র-প্র-প্র-দাদী (পাঁচ পুরুষ উপরের) হিসেবে বর্ণনা করে জানায় যে গিনেস বিশ্ব রেকর্ড তাকে বিশ্বের সর্বাধিক বয়স্ক ব্যক্তি হিসেবে স্বীকৃতি দেওয়ার পরিকল্পনা কথা। সিবিএস নিউজ তার দীর্ঘায়ু উদযাপন করার একটি অনুষ্ঠানের দৃশ্য প্রচার করে, যেখানে দেখা যায় তিনি ঐতিহ্যবাহী জাপানি সঙ্গীতের সাথে তালে তালে হাত নাড়াচ্ছেন।
## তথ্যসূত্র

বিষয়শ্রেণী:১৯০০-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:জাপানী অতিশতবর্ষী ব্যক্তি
নিনা সুলতত্তী

**নিনা সুলাবেরিজা** (জর্জিয়ার: নেনিস სულაბერიძე, জন্ম ৩১ জানুয়ারি ১৯৯৫), সকলের কছে পরিচিত নিনা সুলতত্তী নামে (জর্জিয়ান: সিন্ধু)। তিনি একজন   জর্জিয়ান গায়ক, গীতিকার, কলিগাপার, এবং মডেল।

তিনি তার গান "ওয়ারিয়র" সাথে ইউরোভিশন সং কনটেস্ট ২০১৫ তে জর্জিয়া প্রতিনিধিত্ব করেন, যখন সুলতত্তী আন্তর্জাতিক দৃষ্টি আকর্ষণ করে।, যেখানে তিনি ৫১ পয়েন্টের সাথে ১১ তম স্থান অর্জন করেন।  সুবলেট্তি ২০১৩ সালের মরসুমের জর্জিয়ান সংস্করণটি জিতেছে।   ২০১৬ সালে, তিনি এক্স ফ্যাক্টর জর্জিয়ার একজন বিচারক হয়ে ওঠে, এবং পরে আইডলসের জর্জিয়ার সংস্করণের বিচারক হয়ে ওঠে।

## জীবন এবং কর্মজীবন

### প্রারম্ভিক জীবন এবং কর্মজীবন

১৯৯৫ সালের ৩১ জানুয়ারি রাশিয়ার রাজধানী মস্কোতে জর্জিয়ান পিতা-মাতার পরিবারে  জন্ম হয় *নিনা সুলতত্তী*র। তার জন্মের নাম ছিল **নিনা সুলাবারিদেজ**।   তার জন্মের অল্প কিছুদিনের মধ্যে, তার পরিবার জর্জিয়াতে ফিরে আসেন। সুলতত্তী এছাড়াও শিশু হিসাবে একটি সময় জন্য রিগা, লাতভিয়াতে বসবাস করেছেন।   ২০০৮ সালে, সুলতত্তী একটি মডেলিং এজেন্সি থেকে একটি চুক্তি প্রাপ্ত হন এবং মডেলিং শুরু করেন। ২০১ সালে, নিনা জর্জিয়ান ড্রিম স্টুডিওতে সহযোগিতা করতে শুরু করেন, যেটি একটি প্রভাবশালী সঙ্গীত ঘর যেখানে তিনি গায়ক বের ইভানিশভিলির সাথে কাজ করেন।  ২০০৯ সালের প্রথম দিকে, শীর্ষ পত্রিকাগুলির মডেলের জন্য ফ্যাশন স্কাউটস এবং একটি মডেলিং এজেন্সির মাধ্যমে সুলতত্তীকে যোগাযোগ করা হয়েছিল। যদিও তিনি তখন  মডেল সুলতত্তী হিসাবে জর্জিয়ার মধ্যে ও বাইরে তার ব্যান্ড **দ্যা মিনিস**-এর  সঙ্গে কাজ করছিলেন। 

### ২০১৩-২০১৪: '' সাকারভেলত ভাসকুলকভি '' এবং '' ডের টু বে নাইনা সুলভলেটি ''
২০১৩ সালে, * [[আইডলস (টিভি সিরিজ)|আইডলস]] * * সাকতাল্লাজস বার্স্কভালভি *, জর্জিয়ান সংস্করণ -এর বিজয়ী হিসাবে সুলতত্তীকে ঘোষণা করা হয়েছিল। পরের বছর, তিনি তার প্রথম অ্যালবাম "ডের টু বে নিনা সুলতত্তী" আত্মপ্রকাশ করেন যা সর্বকালের জর্জিয়ায় সেরা বিক্রিত  অ্যালবাম হয়ে উঠেছিল।  অ্যালবামের পাঁচটি  জনপ্রিয় গানের মধ্যে, 'সাকতাল্লাজ ভার্স্ক্লভভী' -এ  দুইটি গান সুলতত্তী পরিবেশন করেন; "ব্লু জিন্স" লানা ডেল রে দ্বারা এবং "অনাইভিত" অ্যালানিস মোরিসিট দ্বারা।

### ২০১৪-২০১৫: ইউরোভিশন সং কনটেস্ট ২০১৫

সুলতত্তী প্রথম অ্যালবামের সাফল্যের পর ২০১৪ সালের ডিসেম্বর মাসে তিনি ইউরোভিশন সং কনটেস্ট ২০১৫তে জর্জিয়ার প্রতিনিধিত্ব করেন *[[ওয়ারিয়র (নিনা সুলতত্তী গান)|ওয়ারিয়র]] * গানের দ্বারা। ১৪ জানুয়ারি ২০১৫ সালে, সুলতত্তী জাতীয় স্তরে চূড়ান্ত প্রতিযোগিতায় অংশ নেন এবং বিজয়ী হিসেবে ঘোষিত হয়, টেলিভিশন ৩৮.১% এবং অফিসিয়াল জুরি থেকে ২১ র স্কোর অর্জন করে। ১ জানুয়ারি ২০১৫ থেকে ১৪ জানুয়ারি ২০১৫ পর্যন্ত এই দুই সপ্তাহের মধ্যে জনসাধারণের  ভোট দেওয়ার জন্য দুই সপ্তাহ সময় ছিল।

## তথ্যসূত্র

## বহিঃসংযোগ

বিষয়শ্রেণী:জর্জিয়ান গায়ক
বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জর্জিয়া (রাষ্ট্রের) নারী মডেল
চুম্মা (গান)

"**চুম্মা**" ২০১৮ সালে আসন্ন মুক্তিপ্রাপ্ত বাংলাদেশী রাজনৈতিক নাটকীয় চলচ্চিত্র *[[আমি নেতা হবো]]*-এর একটি বাংলা গান। গানটি লিখেছেন সুদীপ কুমার দীপ ও সঙ্গীত পরিচালনা করেছেন আকাশ সেন। গানটিতে কণ্ঠ দিয়েছেন প্রীতম ও জেমি ইয়াসমিন। এছাড়া র‍্যাপ গানে কণ্ঠ দিয়েছেন বনি।  মিউজিক ভিডিওতে ঠোঁট মিলিয়েছেন বাংলাদেশের সুপারস্টার শাকিব খান এবং বিদ্যা সিনহা মীম। এছাড়াও গানটিতে তানজিল আলম নির্দেশনা দিয়েছেন এবং রামিম রাজ প্রচ্ছদনা করেছেন, এর পূর্বে লাল লিপস্টিক গানে তারা একসাথে কাজ করেছিলেন।

## মুক্তিলাভ এবং প্রতিক্রিয়া
প্রথম গান লাল লিপস্টিক মুক্তিলাভের পরে, দ্বিতীয় গানটি ২০১৮ সালের ২৮ জানুয়ারী এসকে মিউজিকের ব্যানারে মুক্তি দেওয়া হয়।. গানটিতে কণ্ঠ দিয়েছেন ভারতীয় সঙ্গীতশিল্পী প্রিতম এবং জেমি ইয়াসমিন। এছাড়াও র‍্যাপ গানে কণ্ঠ দিয়েছেন বনি। গানটিতে ঠোট মিলিয়েছেন সুপারস্টার শাকিব খান এবং বিদ্যা সিনহা মিম। গানটি ব্যাংককে চিত্রায়িত করা হয়। হারাবো তোকে গানটির পরে ভিডিওটি ইউটিউবে ব্যাপকভাবে জনপ্রিয়তা পায় এবং মাত্র ৩৬ ঘণ্টার মধ্যে এটি ১ মিলিয়ন (১০ লক্ষ) বার ভিডিওটি দেখা বাংলা ভাষার দ্রুততম কোন গান হিসেবে মর্যাদা পায়। গানটি শ্রোতাদের থেকে এবং সমালোচকদের নিকট থেকে প্রশংসা লাভ করে।

## আরও দেখুন

## তথ্যসূত্র

## বহিঃসংযোগ

বিষয়শ্রেণী:বাংলাদেশী চলচ্চিত্রের গান
বিষয়শ্রেণী:২০১৮-এর গান
বিষয়শ্রেণী:চলচ্চিত্রের গান
বিষয়শ্রেণী:বাংলা চলচ্চিত্রের গান
তারা থেকে এলে তুমি

**তারা থেকে এলে তুমি** (**ইংরেজি শিরোনাম**- "My Love From The Star", **কোরিয়ান শিরোনাম**- ; **আক্ষরিক অনুবাদ**- *তারা থেকে এলে তুমি*) জুন জি হিয়ন, কিম সু হিয়ন, পার্ক হ্যা জিন, ইয়ু ইন-না অভিনীত ২০১৩-১৪ সালের দক্ষিণ কোরিয়ান টিভি ড্রামা সিরিজ। পার্ক জি ঊন রচিত এই রোম্যান্টিক-ফ্যান্টাসি-থ্রিলার ড্রামাটি এক এলিয়েনকে কেন্দ্র করে গড়ে উঠেছে যে প্রাচীন চোসন যুগে পৃথিবীতে আসে আর ৪০০ বছর পর আধুনিক যুগে এসে এক তারকা অভিনেত্রীর প্রেমে পড়ে যায়। ১৮ ডিসেম্বর, ২০১৩ থেকে ২৭ ফেব্রুয়ারি, ২০১৪ পর্যন্ত প্রতি বুধ ও বৃহস্পতিবার কোরিয়ার সময় রাত দশটায় SBS টিভি চ্যানেলে ২১ পর্ব দৈর্ঘ্যের এই ড্রামা সিরিজটি সম্প্রচারিত হয়।; ড্রামা সিরিজটি এমনিতে ২০ পর্ব পর্যন্ত প্রচারিত হওয়ার কথা ছিল, কিন্তু চীনসহ পূর্ব এশিয়ায় তুমুল জনপ্রিয়তা ও দর্শকদের চাহিদার প্রেক্ষিতে ১টি পর্ব বাড়ানো হয়।

## তথ্যসূত্র


বিষয়শ্রেণী:দক্ষিণ কোরিয়ার টেলিভিশন ধারাবাহিক
বিষয়শ্রেণী:কোরীয় ভাষার টেলিভিশন অনুষ্ঠান
বিষয়শ্রেণী:দক্ষিণ কোরীয় প্রণয়ধর্মী হাস্যরসাত্মক টেলিভিশন ধারাবাহিক
বিষয়শ্রেণী:২০১৩-এ অভিষিক্ত দক্ষিণ কোরীয় টেলিভিশন ধারাবাহিক
বিষয়শ্রেণী:২০১৪-এ সমাপ্ত দক্ষিণ কোরীয় টেলিভিশন ধারাবাহিক
নোকিয়া, ফিনল্যান্ড

**নোকিয়া** () হলো পক্কানমায়া অঞ্চলের নোকিয়ানভিরতা নদীর (কোকেমেনজোকি) তীরে অবস্থিত একটি শহর তথা একটি পৌরসভা, এটি তাম্পেরে থেকে প্রায়  পশ্চিমে অবস্থিত। ২০১৭-এর গণনা অনুযায়ী শহরটির জনসংখ্যা ৩৩,২৮৮ জন।

## ইতিহাস

## বর্তমান

## উল্লেখ্য বাসিন্দাগণ
* ট্যাপিও রাউটাভারা - ক্রীড়াবিদ, সুরকার, অভিনেতা
* কারি পিইটসামো - সংগীতশিল্পী
* আনসী সালমেলা - আইস হকি খেলোয়াড়
* জুউসো ভালিমাকি - আইস হকি প্লেয়ার

## পরিসংখ্যান

## সমরূপী শহর – ভগ্নী নগরী
নিম্নোক্ত শহর সমূহ নোকিয়ার সাথে সমরূপী:

*  ব্লন্ডোউস, আইসল্যান্ড
*  মোস, নরওয়ে
*  কার্লস্ট্যাড, সুইডেন
*  হর্সেন্স, ডেনমার্ক
*  ওরিওল, রাশিয়া
*  সিলামায়ে, এস্তোনিয়া
*  সারসপাট্যাক, হাঙ্গেরি

## আরও দেখুন
* নোকিয়া রেলওয়ে স্টেশন
## তথ্যসূত্র

## বহিঃসংযোগ

* নোকিয়া শহরের – দাপ্তরিক তথ্যক্ষেত্র
* 


বিষয়শ্রেণী:ফিনল্যান্ডের শহর ও নগরী
বিষয়শ্রেণী:পিরকানমা স্থিত পৌরসভা
বিষয়শ্রেণী:১৯২২ সালে প্রতিষ্ঠিত জনবহুল স্থান
নেরিয়ান শরীফ

**নিরাইন শরীফ** পাকিস্তানের আজাদ কাস্মীরের একটি সুন্দর পাহাড়ি এলাকা। এটা একটি ঐতিহাসিক স্থান। খাজা গজনবী এবং তার ছোট ভাই এর পবিত্র মাজার নিরাইন শরীফের মধ্যে অবস্থিত। প্রতিদিন
মাজারগুলো পরিদর্শন করতে এবং প্রতিনিয়ত পবিত্র কুরআন তেলাওয়াত ও জিকির-আজকার করে দর্শনার্থী ও স্থানীয়রা।  এখানে আরো অবস্থিত আছে পীর আলাউদ্দিন সিদ্দিকী প্রতিষ্ঠিত এবং পাকিস্তান উচ্চ শিক্ষা কমিশনের অন্তর্ভুক্ত মহিউদ্দিন ইসলামিক বিশ্ববিদ্যালয়।

## তথ্যসূত্র

 a popular Sufi scholar from UK and founder of Noor TV in Birmingham. Nerian Sharif also has the site of Pir Muhammad Alauddin Siddiqui's mausoleum.

বিষয়শ্রেণী:পাকিস্তানের পাহাড়ি শহর
বিষয়শ্রেণী:আজাদ কাশ্মীরে পর্যটন
বামনগোলা সমষ্টি উন্নয়ন ব্লক

**বামনগোলা সমষ্টি উন্নয়ণ ব্লক** হল ভারতের পশ্চিমবঙ্গ রাজ্যের মালদা জেলার মালদা সদর মহকুমা এর একটি ব্লক। ব্লকটির সদর দপ্তর পাকুয়াহাট। বামনগোলা থানা ব্লকটির কাজ করে।

## ভূগোল
বামনগোলা সমষ্টি উন্নয়ন ব্লক  দ্রাঘিমাংশ এ অবস্থিত। বামনগোলা সমষ্টি উন্নয়ণ ব্লক মোট ২০৬.২০ বর্গকিলোমিটার এলাকা জুড়ে বিস্তৃত।

### গ্রাম পঞ্চায়েত
বামনগোলা ব্লকের গ্রামীণ এলাকা ছয়টি গ্রাম পঞ্চায়েত নিয়ে গঠিত। বামনগোলা, গোবিন্দপুর-মহেশপুর, জগদলা, পাকুয়াহাট, চাঁদপুর ও মাদবতী। 

## জনপরিসংখ্যান
২০১১ সালের জনগণনা অনুসারে, বামনগোলা সমষ্টি উন্নয়ন ব্লকের জনসংখ্যা ১৪৩,৯০৬। প্রত্যেকেই গ্রাম্য বাসিন্দা। এবং ৭৪,০৭১ জন পুরুষ ও ৬৯,৮৩৫ জন মহিলা।

## সাক্ষরতা
২০১১ সালের জনগণনা অনুসারে বামনগোলা ব্লকের ১৪৩,৯০৬ জনের মধ্যে ৮৬,৮৯১ জন সাক্ষর। তার মধ্যে ৪৬,৬৩৯ জন পুরুষ ও ৫৭,০১৫ জন মহিলা।

## তথ্যসূত্র

বিষয়শ্রেণী:মালদহ জেলার সমষ্টি উন্নয়ন ব্লক
মানিকচক সমষ্টি উন্নয়ন ব্লক

**মানিকচক সমষ্টি উন্নয়ণ ব্লক** হল ভারতের পশ্চিমবঙ্গ রাজ্যের মালদা জেলার মালদা সদর মহকুমা এর একটি ব্লক। ব্লকটির সদর দপ্তর মানিকচক। ভুতনি এবং মানিকচক থানা ব্লকটির কাজ করে।

## ভূগোল
মানিকচক সমষ্টি উন্নয়ন ব্লক  দ্রাঘিমাংশ এ অবস্থিত। মানিকচক সমষ্টি উন্নয়ণ ব্লক মোট ৩১৬.৩৯ বর্গকিলোমিটার এলাকা জুড়ে বিস্তৃত।

### গ্রাম পঞ্চায়েত
মানিকচক ব্লকের গ্রামীণ এলাকা ১১ টি গ্রাম পঞ্চায়েত নিয়ে গঠিত। চৌকি মিরাদপুর, এনায়েতপুর, মানিকচক, নূরপুর, দক্ষিণ চন্ডীপুর, গোপালপুর, মথুরপুর, উত্তর চন্ডী
পুর, ধরমপুর, হরিণানন্দপুর ও নাজিরপুর।

## জনপরিসংখ্যান
২০১১ সালের জনগণনা অনুসারে, মানিকচক সমষ্টি উন্নয়ন ব্লকের জনসংখ্যা ২৬৯,৮১৩। প্রত্যেকেই গ্রাম্য বাসিন্দা। এবং ১৩৯,৫৯৩ জন পুরুষ ও ১৩০,২২০ জন মহিলা।

## সাক্ষরতা
২০১১ সালের জনগণনা অনুসারে মানিকচক ব্লকের ২৬৯,৮১৩ জনের মধ্যে ১৩০,৮৭৪ জন সাক্ষর। তার মধ্যে ৭৫,৩৪০ জন পুরুষ ও ৫৫,৫৩৪ জন মহিলা।

## তথ্যসূত্র

বিষয়শ্রেণী:মালদহ জেলার সমষ্টি উন্নয়ন ব্লক
তু যে সেই

***তু যে সেই*** ২০১৬ সালে মুক্তি পাওয়া ওড়িয়া ভাষার চলচ্চিত্র। চলচ্চিত্রটির পরিচালক ও চিত্রনাট্যকার অশোক পতি এবং সংলাপ রচয়িতা রণজিত পট্টনায়ক। ছবিটির প্রযোজক সিতারাম আগরওয়াল এবং পরিবেশক স্বার্থক প্রোডাকশন লিমিটেড।

## অভিনয়ে
* বাবুশান
* মিহির দাস
* রিয়া দে
* প্রজ্ঞা খটুয়া
* হরিহর মহাপাত্র
* দেবাশীষ পাত্র
* শীতল পাত্র
* ত্রুপ্তি সিন্‌হা প্রমুখ

## তথ্যসূত্র

বিষয়শ্রেণী:ওড়িয়া ভাষার চলচ্চিত্র
বিষয়শ্রেণী:২০১৬-এর চলচ্চিত্র
ফ্রেড কার্নো

**ফ্রেড কার্নো** (ইংরেজি: Fred Karno) নামে পরিচিত **ফ্রেডেরিক জন ওয়েস্টকট** (ইংরেজি: Frederick John Westcott; ২৬শে মার্চ, ১৮৬৬ - ১৮ই সেপ্টেম্বর, ১৯৪১) ছিলেন একজন ব্রিটিশ গীতিমঞ্চ পরিচালক। স্ল্যাপস্টিক কৌতুকাভিনেতা হিসেবে তিনি কাস্টার্ড-পাই-ইন-দ্য-ফেস গ্যাগ ধারাটিকে জনপ্রিয় করতে ভূমিকা রাখেন। ১৮৯০ এর দশকে মঞ্চে সেন্সরশিপের কারণে কার্নো সংলাপহীন এক ধরনের স্কেচ কৌতুকাভিনয়ের উদ্ভব ঘটান।

গীতিমঞ্চে তার অধীনে কাজ করা উল্লেখযোগ্য কৌতুকাভিনেতাগণ হলেন চার্লি চ্যাপলিন ও তার শিক্ষানবিশ আর্থার জেফারসন, যিনি পরবর্তীতে স্ট্যান লরেল নাম গ্রহণ করেন। তারা "ফ্রেড কার্নোর সৈন্য" বলে পরিচিত ছিলেন, এই বাক্যাংশটি এখনো যুক্তরাজ্যে বিভিন্ন দল বা সংগঠনকে বর্ণনা করতে ব্যবহৃত হয়। ব্রিটিশ সেনারা প্রথম বিশ্বযুদ্ধ চলাকালে এই বাক্যাংশটি ব্যঙ্গ বা সুর হিসেবে "দ্য চার্চস ওয়ান ফাউন্ডেশন" নামে একটি যুদ্ধের গানে ব্যবহার করে।

## জীবনী
ফ্রেডেরিক জন ওয়েস্টকট ১৮৬৬ সালের ২৬শে মার্চ ডেভনের এক্সেটারে জন্মগ্রহণ করেন। তিনি ওয়াটারবির স্ট্রিটের একটি কর্মশালায় কাঠমিস্ত্রির কাজ করতেন। তিনি এডিথকে বিয়ে করেন। ১৮৯৬ সালে তাদের পুত্র ফ্রেড কার্নো জুনিয়র জন্মগ্রহণ করেন। চলচ্চিত্রের বিকাশের ফলে গীতিমঞ্চের জনপ্রিয়তা কমতে থাকে এবং এর ফলে ১৯২৫ সালে তিনি দেউলিয়া ঘোষিত হন।

১৯২৭ সালের ২৪শে মে তার স্ত্রী এডিথ মারা যান। ১৯০৪ সাল থেকে তারা আলাদা ছিলেন। তার মৃত্যুর তিন সপ্তাহ পরে, কার্নো দ্বিতীয় বিয়ে করেন। তার দ্বিতীয় স্ত্রী ছিলেন তার দীর্ঘদিনের সঙ্গী মারি মুর। ১৯২৯ সালে কার্নো মার্কিন যুক্তরাষ্ট্রে যান, সেখানে হাল রোচ স্টুডিওজ তাকে লেখক ও পরিচালক হিসেবে নিয়োগ দেন এবং তিনি তার পূর্বের অধীনস্থ অভিনেতা স্ট্যান লরেলের সাথে পুনর্মিলিত হন। এই স্টুডিওজে তার কাজ স্বল্পকাল স্থায়ী এবং অসফল ছিল। তিনি ১৯৩০ সালের ফেব্রুয়ারিতে ইংল্যান্ডে ফিরে আসেন এবং কয়েকটি স্বল্পদৈর্ঘ্য চলচ্চিত্র রচনা ও প্রযোজনা করেন। ১৯৩৬ সালে তিনি মঞ্চে ফিরে আসেন।

কার্নোর শেষ দিনগুলো কাটে দক্ষিণ-পশ্চিম ইংল্যান্ডের ডোরসেটের লিলিপুট গ্রামে, তিনি ডায়বেটিকে আক্রান্ত হয়ে ১৯৪১ সালে ৭৫ বছর বয়সে মৃত্যুবরণ করেন।

## উত্তরাধিকার
right|thumb|কার্নোর আস্টোরিয়া
মিডলসেক্সের হ্যাম্পটনে টেমস নদীতে অবস্থিত কার্নোর হাউজবোট আস্টোরিয়া বর্তমানে ডেভিড গিলমোরের পিঙ্ক ফ্লয়েড তাদের গানের রেকর্ডিংয়ের জন্য ব্যবহার করে।

২০১২ সালের ৩০শে সেপ্টেম্বর মিউজিক হল গিল্ড অব গ্রেট ব্রিটেন অ্যান্ড আমেরিকা দক্ষিণ লন্ডনের ক্যাম্বারওয়েলের ৩৮ সাউথওয়েল রোডে কার্নোকে উৎসর্গ করে একটি স্মারক ব্লু প্লাকের উদ্বোধন করে।

## তথ্যসূত্র

### আরও পড়ুন

*(Subscription required.) 
* (Available through The Times archive . Subscription required.) 
*
*

## বহিঃসংযোগ
*The Charlie Hall Picture Archive
*Fred Karno biography
* 
*Fred Karno at the Music Hall Guild of Great Britain

বিষয়শ্রেণী:১৮৬৬-এ জন্ম
বিষয়শ্রেণী:১৯৪১-এ মৃত্যু
বিষয়শ্রেণী:ডেভনের ব্যক্তি
বিষয়শ্রেণী:গীতিমঞ্চ পরিচালক
বিষয়শ্রেণী:ব্রিটিশ মঞ্চ পরিচালক
বিষয়শ্রেণী:ব্রিটিশ মঞ্চ প্রযোজক
বিষয়শ্রেণী:ইংল্যান্ডে_বহুমূত্ররোগে_মৃত্যু
রাসবিহারী বিধানসভা কেন্দ্র

**রাসবিহারী (বিধানসভা কেন্দ্র)** ভারতীয় রাজ্য পশ্চিমবঙ্গের কলকাতা জেলার একটি বিধানসভা কেন্দ্র।

## এলাকা
সীমানা পুনর্নির্ধারণ কমিশনের নির্দেশিকা অনুযায়ী,১৬০ নং রাসবিহারী বিধানসভা কেন্দ্রটি নিম্নলিখিত ওয়ার্ড গুলি দ্বারা গঠিত হয়। এই বিধানসভার অন্তর্গত কলকাতা পৌরসংস্থার ওয়ার্ড নং ৮১, ৮৩, ৮৪, ৮৬,৮৭, ৮৮, ৮৯, ৯০এবং ৯৩। রাসবিহারী (বিধানসভা কেন্দ্র) ২৩নং কলকাতা দক্ষিণ লোকসভা কেন্দ্র এর অন্তর্গত।

## বিধানসভার সদস্য

## নির্বাচনী ফলাফল

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:কলকাতা জেলার রাজনীতি
আমিন ইউনুস

**আমিন ইউনুস** (জন্ম ৬ আগস্ট ১৯৯৩) হলেন একজন জার্মান পেশাদার ফুটবলার যিনি একজন উইঙ্গার হিসেবে ডাচ্ লিগ এরেডিভিসি-এর ক্লাব এজাক্স এবং জার্মানি জাতীয় দল-এর হয়ে খেলে থাকেন।

## ক্লাব খেলোয়াড়ী জীবন
### বরুশিয়া মনশেনগ্লাডবাখ
জন্ম, জার্মানির উত্তর রাইন ওয়েস্টফালিয়া রাজ্যের রাজধানী ডুসেলডোর্ফ শহরে, এক লেবানিস পিতা এবং জার্মান মায়ের পরিবারে, ইউনুস কিশোর হিসেবে জার্মান ক্লাব "এসজি আনটেরাঠ" এর হয়ে খেলেন। ২০০০ সালে, মাত্র ৮ বছর বয়সে তিনি জার্মান ফুটবল লিগ বুন্দেসলিগা'র ক্লাব বরুশিয়া মনশেনগ্লাডবাখ-এর কিশোর বিভাগে যোগদান করেন। ২০১১ সালে তিনি জার্মান অর্ধ-পেশাদার ফুটবল বিভাগের লিগ রিজিওনালিগা ওয়েস্ট-এ বরুশিয়া মনশেনগ্লাডবাখ II (বা বরুশিয়া মনশেনগ্লাডবাখ-এর ভবিষ্যৎ এর সংরক্ষিত খেলোয়াড়দের নিয়ে তৈরী দল) এর হয়ে খেলার মাধ্যমে অভিষিক্ত হন।

## আন্তর্জাতিক খেলোয়াড়ী জীবন
২০১৭ সালের ১৭ই মে, রাশিয়ায় আয়োজিত ২০১৭ ফিফা কনফেডারেশনস কাপ এর জন্য গঠিত জার্মান জাতীয় দল-এর একজন হিসেবে, প্রথম বারের মত ইউনুস কোন দলের জন্য, জার্মান জাতীয় ফুটবল দলের ম্যানেজার ইওয়াখিম ল্যোভ-দ্বারা নির্বাচিত হন।

২০১৭ সালের ৬ই জুন, তিনি ডেনমার্ক এর বিপক্ষে ম্যাচে বদলি খেলোয়াড় হিসেবে মাঠে নামার মাধ্যমে তার জেষ্ঠ খেলোয়াড়ী কর্মজীবনের সূচনা করেন, সে ম্যাচটিতে তার দল ১-১ গোল ব্যবধানে ড্র করে। ২০১৭ সালের ১০ই জুন, তিনি সান মারিনো-এর বিপক্ষে, জাতীয় দলের হয়ে তার প্রথম গোলটি করেন।

## কর্মজীবনের পরিসংখ্যান
### ক্লাব

## তথ্যসূত্র

## বহিঃসংযোগ
*

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ডুসেলডোর্ফের ক্রীড়া ব্যক্তিত্ব
বিষয়শ্রেণী:জার্মান পুরুষ ফুটবলার
বিষয়শ্রেণী:বুন্দেসলিগার খেলোয়াড়
বিষয়শ্রেণী:এএফসি আয়াক্সের খেলোয়াড়
বিষয়শ্রেণী:জার্মানির পুরুষ আন্তর্জাতিক ফুটবলার
বিষয়শ্রেণী:জার্মান প্রবাসী ফুটবলার
বিষয়শ্রেণী:নেদারল্যান্ডে বসবাসরত জার্মান প্রবাসী
বিষয়শ্রেণী:লেবানীয় বংশোদ্ভূত জার্মান ব্যক্তি
বিষয়শ্রেণী:২০১৭ ফিফা কনফেডারেশন্স কাপের খেলোয়াড়
বিষয়শ্রেণী:ফিফা কনফেডারেশন্স কাপ বিজয়ী খেলোয়াড়
বিষয়শ্রেণী:সোচেতা স্পোর্তিভা কালচো নাপোলির খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:আইন্ট্রাখট ফ্রাঙ্কফুর্টের খেলোয়াড়
বিষয়শ্রেণী:১. ফুটবল ক্লাব কাইজারস্লাউটার্নের খেলোয়াড়
বিষয়শ্রেণী:১. ফুটবল ক্লাব কাইজারস্লাউটার্ন ২-এর খেলোয়াড়
বিষয়শ্রেণী:বরুসিয়া মনশেনগ্লাডবাখের খেলোয়াড়
বিষয়শ্রেণী:বরুসিয়া মনশেনগ্লাডবাখ ২-এর খেলোয়াড়
বিষয়শ্রেণী:জার্মান মুসলিম
বিষয়শ্রেণী:এরস্টে ডিভিজির খেলোয়াড়
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার
বিষয়শ্রেণী:ইয়ং আয়াক্সের খেলোয়াড়
বিষয়শ্রেণী:রেগিওনাললিগার খেলোয়াড়
বিষয়শ্রেণী:২. বুন্দেসলিগার খেলোয়াড়
বিষয়শ্রেণী:এরেডিভিজির খেলোয়াড়
বিষয়শ্রেণী:সৌদি পেশাদার লিগের খেলোয়াড়
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:নেদারল্যান্ডসে প্রবাসী ফুটবলার
বিষয়শ্রেণী:সৌদি আরবে প্রবাসী ফুটবলার
বিষয়শ্রেণী:ইতালিতে জার্মান প্রবাসী ক্রীড়াবিদ
বিষয়শ্রেণী:লেবানীয় মুসলিম
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:ফুটবল ক্লাব উট্রেখ্ট‌ের খেলোয়াড়
বিষয়শ্রেণী:ফুটবল ক্লাব শালকে ০৪-এর খেলোয়াড়
বিষয়শ্রেণী:জার্মান প্রবাসী পুরুষ ফুটবলার
নাসিমা ফেরদৌসী

**নাসিমা ফেরদৌসী** (জন্ম: ৩ এপ্রিল ১৯৬২) হলেন বাংলাদেশের একজন রাজনীতিবিদ ও সংরক্ষিত নারী আসন-১৩ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।

## জন্ম ও শিক্ষাজীবন
১৯৬২ সালের ৩ এপ্রিল নাসিমা ফেরদৌসীর জন্ম হয় এবং তিনি এইচএসসি পর্যন্ত পড়াশোনা করেন।

## রাজনৈতিক জীবন

## আরও দেখুন
* ১০ম জাতীয় সংসদ নির্বাচন - ২০১৪;
* বাংলাদেশের জাতীয় সংসদের সদস্যদের তালিকা।

## তথ্যসূত্র

## বহিঃসংযোগ
* মাননীয় সংসদ সদস্য নাসিমা ফেরদৌসী  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:বরগুনা জেলার রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:পাথরঘাটা উপজেলার ব্যক্তি
অ্যালেন কনলি

**অ্যালেন নরম্যান কনলি** (; জন্ম: ২৯ জুন, ১৯৩৯) ভিক্টোরিয়ার স্কিপটন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬৩ থেকে ১৯৭১ সময়কালে অস্ট্রেলিয়ার পক্ষে ২৯ টেস্ট ও একটিমাত্র ওডিআইয়ে অংশগ্রহণ করেছেন **অ্যালেন কনলি**।

ঘরোয়া প্রথম-শ্রেণীর ক্রিকেটে ভিক্টোরিয়া ও ইংরেজ কাউন্টি ক্রিকেটে মিডলসেক্সের প্রতিনিধিত্ব করেছেন। দলে তিনি মূলতঃ ডানহাতে ফাস্ট-মিডিয়াম বোলিং করেছেন। এছাড়াও, ডানহাতে নিচেরসারিতে ব্যাটিংয়ে সক্ষমতা দেখিয়েছেন।

## খেলোয়াড়ী জীবন
খেলোয়াড়ী জীবনের শুরুতে ফাস্ট বোলার হিসেবে অংশগ্রহণ করতেন। কিন্তু বলে সঠিকতা আনয়ণকল্পে পেস কমিয়ে দেন। গার্থ ম্যাকেঞ্জি’র সাথে বিশ্বস্ত ও সহায়ক বোলিং জুটি গড়েন। ১৯৬৮ সালে ইংল্যান্ড সফরে যান। ওল্ড ট্রাফোর্ড টেস্টে ১৫৯ রানের স্মরণীয় জয়ে প্রভূতঃ সহায়তা করেন অস্ট্রেলিয়া। দলকে। এরফলে, ১৯৬৬ থেকে ১৯৭১ সময়কালে অনুষ্ঠিত ৪০ টেস্টে প্রথমবারের মতো পরাজিত হয় ইংল্যান্ড দল। ঐ সিরিজে তিনি ২১.৩৪ গড়ে ২৩ উইকেট নিয়ে বোলিং পরিসংখ্যানে শীর্ষস্থান দখল করেন।

## আন্তর্জাতিক ক্রিকেট
১৯৬৯-৭০ মৌসুমে দক্ষিণ আফ্রিকা সফরে যান। ২৬.১০ গড়ে সিরিজে ২০ উইকেট পান। চার টেস্টের ঐ সিরিজে অস্ট্রেলিয়া সবকটিতেই পরাজিত হয়েছিল। তার অন্য চার পেস বোলারগণ কেবলমাত্র ১৭ উইকেট পান ও তাদের সম্মিলিত বোলিং গড় ছিল ৬১.৭০।

১৯৬৯ থেকে ১৯৭০ মৌসুম পর্যন্ত মিডলসেক্সের পক্ষে দুই মৌসুম কাউন্টি ক্রিকেটে অংশ নেন। দীর্ঘ দূরত্ব নিয়ে বোলিং করতেন। ৬ ডিসেম্বর, ১৯৬৩ তারিখে দক্ষিণ আফ্রিকার বিপক্ষে টেস্ট অভিষেক হয় অ্যালেন কনলি’র। একমাত্র ওডিআই খেলায় ইংল্যান্ডের বিপক্ষে খেলেন ৫ জানুয়ারি, ১৯৭১ তারিখে। ১৯৬৮ সালে ইংল্যান্ডের বিপক্ষে অনুষ্ঠিত টেস্টে সেরা মুহূর্ত উদ্‌যাপন করেন। এছাড়াও, ১৯৬৯-৭০ মৌসুমে দক্ষিণ আফ্রিকা দল তার বোলিং আক্রমণে ব্যতিব্যস্ত থাকে। কিন্তু এরপর থেকেই তার বোলিং বেশ দুর্বল হতে থাকে। এক পর্যায়ে মাত্র ৩১ বছর বয়সেই তার খেলোয়াড়ী জীবনের সমাপ্তি ঘটে।

১৯৭০-৭১ মৌসুমের অ্যাশেজ সিরিজের সর্বশেষ অংশ নেন। সিডনিতে অনুষ্ঠিত চতুর্থ টেস্ট খেলার জন্য আমন্ত্রিত হন তিনি। কিন্তু, ২৯৯ রানে ব্যাপক ব্যবধানে হেরে যাওয়া অস্ট্রেলিয়া দলের পক্ষে তিনি মাত্র এক উইকেট তুলে নিতে সক্ষম হন। ঐ মৌসুম শেষে তিনি প্রথম-শ্রেণীর ক্রিকেট থেকে অবসর নেন।

## তথ্যসূত্র

## আরও দেখুন
* অ্যালেন থমসন
* ডেভিড রেনেবার্গ
* অ্যাশেজ সিরিজের তালিকা
* অস্ট্রেলীয় টেস্ট ক্রিকেটারদের তালিকা
* অস্ট্রেলীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৩৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:ভিক্টোরিয়া (অস্ট্রেলিয়া) থেকে আগত ক্রিকেটার
বিষয়শ্রেণী:মিডলসেক্সের ক্রিকেটার
বিষয়শ্রেণী:সাউথ মেলবোর্নের ক্রিকেটার
বিষয়শ্রেণী:২০শ শতাব্দীর অস্ট্রেলীয় পুরুষ ক্রীড়াবিদ
গঙ্গাকিশোর ভট্টাচার্য

**গঙ্গাকিশোর ভট্টাচার্য** হলেন ব্রিটিশ শাসনকালে একজন বাঙালি সম্পাদক যিনি ছাপাখানা বিকাশে গুরুত্বপূর্ণ ভূমিকা পালন করেন।

## কৃতিত্ব
গঙ্গাকিশোর হুগলী জেলার অন্তর্গত শ্রীরামপুরের কাছাকাছি জায়গার অধিবাসী ছিলেন। তার জন্ম আনুমানিক ১৭৮২ খ্রিস্টাব্দে বর্তমান হাওড়া-কাটোয়া রেলপথের অগ্রদ্বীপ স্টেশনের কাছে বহড়া গ্রামে। শ্রীরামপুরের খ্রিস্টান পাদ্রীদের পরিচালিত ছাপাখানায় তিনি কাজ শেখেন। কিছুদিন পরে তিনি কলকাতায় গিয়ে স্বাধীনভাবে বই প্রকাশ কার্যে নিযুক্ত হন। গঙ্গাকিশোর বাংলা বই মুদ্রিত করে বইয়ের ব্যবসা শুরু করেন। তার সম্পাদিত প্রথম বাংলা বইয়ের নাম 'অন্নদামঙ্গল'। এটি ১৮১৬ খ্রিষ্টাব্দে মুদ্রিত হয়েছিল। তিনি নিজের কাজের সুবিধার জন্য একটি মুদ্রাযন্ত্র স্থাপন করেন। এটি 'বাঙ্গাল গেজেট প্রেস' নামে পরিচিত ছিল। তৎকালীন অনেক প্রসিদ্ধ গ্রন্থকারের বই এই মুদ্রণযন্ত্রে মুদ্রিত হত। এছাড়া তিনি বাংলা ভাষায় একটি ইংরেজি ব্যাকরণ, ব্যাখ্যা ও টীকাসহ মূল ভগবদ্গীতা, চিকিৎসাশাস্ত্র সম্পর্কে কয়েকটি বই প্রভৃতি মুদ্রিত ও প্রকাশিত করেন। বইয়ের ব্যবসায় তিনি বিশেষ অর্থলাভ করেছিলেন। গঙ্গাকিশোর ভট্টাচার্য সম্পাদিত *[[বাঙ্গাল গেজেট]]* নামের বাংলা ভাষায় মুদ্রিত সাপ্তাহিক পত্রিকাটি প্রথম বাংলা সংবাদপত্র বলে অনুমিত হয়। পত্রিকাটি ১৮১৮ খ্রিষ্টাব্দের ১৫ই মে  প্রথম প্রকাশিত হয়েছিল। এই কাজে হরচন্দ্র রায় নামে আর এক ব্যক্তি তার সহযোগী ছিলেন। 'বাঙ্গালা গেজেট' অধিককাল প্রকাশিত হয়নি। পত্রিকাটির প্রকাশ বন্ধ হয়ে গেলে গঙ্গাকিশোর তার মুদ্রণযন্ত্রটি নিজের গ্রামে নিয়ে যান। তার মৃত্যুর পরেও এটি বর্তমান ছিল এবং অনেক বিশিষ্ট ব্যক্তির বই এতে মুদ্রিত হয়েছিল। 

গঙ্গাকিশোর রচিত, সংকলিত ও প্রকাশিত গ্রন্থগুলি হল:
* *এ গ্রামার ইন ইংলিশ অ্যান্ড বেঙ্গলী* (১৮১৬)
* *দায়ভাগ* (১৮১৬-১৭)
* *দ্রব্যগুণ* (১৮২৪)
* *চিকিৎসার্ণব* 
* *গঙ্গাভক্তি তরঙ্গিণী*
* *লক্ষ্মীচরিত*
* *বেতাল পঞ্চবিংশতি* প্রভৃতি। 

## মৃত্যু
গঙ্গাকিশোর সম্ভবত ১৮৩১ খ্রিষ্টাব্দে মারা গিয়েছিলেন।

## তথ্যসূত্র

বিষয়শ্রেণী:বাঙালি সাংবাদিক
বিষয়শ্রেণী:বাঙালি লেখক
বিষয়শ্রেণী:১৯শ শতাব্দীর ভারতীয় সাংবাদিক
বিষয়শ্রেণী:১৮৩১-এ মৃত্যু
বিষয়শ্রেণী:কলকাতার লেখক
বিষয়শ্রেণী:পশ্চিমবঙ্গের সাংবাদিক
বিষয়শ্রেণী:ব্রিটিশ ভারতীয় ব্যক্তি
পূর্ব মালয়েশিয়া

**পূর্ব মালয়েশিয়া** (*মালয়েশিয়া তিমুর*), যা **সাবাহ, সারওয়াক এবং লাবুয়ান** (সাবাহ, সারওয়াক ডান লাবুয়ান) অথবা **মালয়েশিয়ান বোর্নিও** নামে পরিচিত, হলো বোর্নিও দ্বীপে অবস্থিত মালয়েশিয়ার একটি অংশ। এটি গঠিত হয়েছে মালয়েশিয়ার সাবাহ, সারওয়াক এবং কেন্দ্রীয় অঞ্চল লাবুয়ান নিয়ে। এটি উপদ্বীপীয় মালয়েশিয়ার (পশ্চিম মালয়েশিয়া) পূর্ব দিকে   অবস্থিত, যেটি মালয় উপদ্বীপের অংশ। এ দুই অংশকে দক্ষিণ চীন সাগর পৃথক করেছে। যদিও পূর্ব মালয়েশিয়া পশ্চিম মালয়েশিয়ার তুলনায় কম জনবহুল এবং কম উন্নত, তথাপি এটি ভূমির আকারে বৃহত্তর এবং এটি উল্লেখযোগ্যভাবে অধিক প্রাকৃতিক সম্পদ, প্রধানত তেল ও গ্যাসের দ্বারা সমৃদ্ধ।

## ইতিহাস
বর্তমান পূর্ব মালয়েশিয়ার কিছু অংশ, বিশেষ করে উপকূলীয় অঞ্চল, একসময় সমুদ্রকূলের ব্রুনাইয সালতানাতের অংশ ছিল। যদিও অভ্যন্তরস্থ বেশিরভাগ অংশই বিভিন্ন স্বাধীন উপজাতীয় শাসনাধীনে ছিল।
১৬৫৮ সালে সাবাহের উত্তর ও পূর্বাঞ্চলীয় উপকূলীয় এলাকা সুলু সালতানাতের নিকট হস্তান্তর করা হয়, তখনও সাবাহের পশ্চিম উপকূল এবং সারওয়াকের অধিকাংশ অংশ ব্রুনাইয়ের অন্তর্ভুক্ত ছিল। ঊনবিংশ শতাব্দীর মাঝামাঝি সময়ে, সাবাহ ও সারওয়াক ব্রিটিশ শাসনাধীনে আসে এবং ১৯৪৬ সালে তারা পৃথক ব্রিটিশ উপনিবেশ হিসাবে বিবেচি হয়।

## তথ্যসূত্র

## বহিঃসংযোগ
*Virtual Malaysia  – The Official Portal of the Ministry of Tourism, Malaysia

## গ্রন্থপঞ্জী
*Andrew Harding & James Chin, 50 years of Malaysia:  Federalism revisited (Marshall Cavendish 2014)
*
*
*
*Acts of the Parliament of the United Kingdom 
*

বিষয়শ্রেণী:মালয়েশিয়া
বিষয়শ্রেণী:এক্সক্লেভ